क’क्राझार, 22 अक्ट’बर 2020 :  गुवाहाटी नोगोरमानि थाखाय गोजोन्थाव खौरां। गुवाहाटीनि गनेशगुरिआव गोदानै लुफुंनाय‌ फ्लाइ अफारखौ गिबि मन्थ्रि सर्बानन्द सन’वालआ दिनै बेखेवना होबाय। दिनैनिफ्राय फ्लाइ अफारनि गेजेरजों थांलाय-फैलाय राहाया सोलिसिगोन। बे फ्लाइअफारखौ 30 दाननि गेजेराव फोजोबनो थि सम सिम खानानै लादोंमोनब्लाबो 19 दानावनो आबुङै फोजोबनाय जादों। मख’नो गोनांदि 58.74 कौटि रांनि लुफुंनानै फ्लाइ अफारनि लावथाया 425.50 मिटार।